b'\n_START_ARTICLE_\nPo vol\xc4\x8djih stopinjah\n_START_SECTION_\nVsebina\n_START_PARAGRAPH_\nKnjiga je zgrajena iz \xc5\xa1tirih delov in epiloga. Zgodba je napisana v prvi osebi. Dogajanje je postavljeno v Ljubljani, nekaj pa tudi v mestu Bonn in v Frankfurtu. Glavni junak je politik Herman Zavr\xc5\xa1nik, prijatelj Andreja Kramar\xc5\xa1i\xc4\x8da, njegovi sodelavci pa so \xc5\xa1e Gorazd, Marko, Miro. Herman ima \xc5\xbeeno Katjo in sina Roka. Poleg tega pa ima tudi ljubico Ano Glavar, ki je priznana novinarka. Spoznamo \xc5\xa1e Janeza Novaka, Mihovega brata, ki je poro\xc4\x8den s Sonjo Novak. Janez je direktor Centra za kapitalski razvoj, bil pa je direktor podjetja Serval. Njegova \xc5\xbeena Sonja je direktorica podjetja Zlitina._NEWLINE_\xc5\xa0u\xc5\xa1lja se, da financiranje Hermanove stranke prihaja s strani Servala, ki pa naj bi se ukvarjal s sumljivimi posli, prodajo belega blaga (Ukrajinke in Moldavijke) ter s preprodajo oro\xc5\xbeja._NEWLINE_Herman ho\xc4\x8de ugotoviti, ali je res, da se stranka financira iz\xc2\xa0\xc2\xbbumazanega\xc2\xab\xc2\xa0denarja. Zgodba se \xc5\xa1e bolj zaplete, ko se Andreju dogodi prometna nesre\xc4\x8da, ki jo povzro\xc4\x8di A. Pe\xc4\x8dnik iz Ko\xc4\x8devja, ki naj bi jo, kot to izvemo pozneje, storil namerno. Ali Andrej ve za povezavo stranke in Servala? Zakaj Anin nadrejeni Franci Ba\xc4\x8d no\xc4\x8de objaviti njenega \xc4\x8dlanka, ki zadeva Sonjo Novak? Po nesre\xc4\x8di z avtomobilom Andrej okreva, vendar kaj se zgodi, ko odideta s Hermanom na sre\xc4\x8danje zveze strank v Frankfurt? Kako na novico reagira Katja, kako Ana? Ali bosta Sonja in Janez pla\xc4\x8dala za kriminalna dejanja? Na koncu romana Marko oziroma stranka zmaga na volitvah, Katja in Herman pa se lo\xc4\x8dita. Herman se izseli, na koncu knjige pa spoznamo tudi Barbaro, njegovo novo\xc2\xa0\xc2\xbbsimpatijo\xc2\xab.\n_START_SECTION_\nZbirka\n_START_PARAGRAPH_\nKnjiga je iz\xc5\xa1la samostojno leta 2011 pri novome\xc5\xa1ki zalo\xc5\xbebi Noua v nakladi 500 izvodov.'